瘋傳疑似《歌手》出賽費 那英輸比賽竟輸埋身價
2024年05月15日 17:01
東網電視
更多新聞短片
內地綜藝節目《歌手2024》自上周五（10日）首播以嚟是非不斷，當中最大話題度就係內地歌后那英首戰竟然僅得第3名，分別輸畀第一名嘅美國歌手Chante Moore及亞軍嘅摩洛哥00後新星Faouzia。過兩日即將播出眾人第二場比賽，網上忽然傳出《歌手2024》先發歌手出賽費！
當中有指那英以200萬人民幣（下同，約216萬港元）參加節目，身價明顯比楊丞琳等後輩高，楊丞琳就收160萬（約172萬港元），最低價則係網紅海來阿木，僅收50萬（約54萬港元）。雖然出賽費未知真偽，不過喺網上流傳列表中，最令人驚訝內地人氣唱作才子汪蘇瀧，佢嘅身價竟係260萬（約281萬港元），比歌后那英足足多出60萬人仔，搞到網友嚇到擘大口。
節目製作單位亦公布第2集直播曲目，但未有公布對應嘅演唱歌手，仲請網友依曲目投票，票數高者可以優先選擇演唱順序。網上有傳楊丞琳將演唱林俊傑名曲《不為誰而作的歌》，佢嘅粉絲仲號召李榮浩歌迷幫忙投票。